पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोविड-19 कोरोना वायरस के संक्रमितों की संख्या तेजी से कम हो रही है। पॉजिटिव दर में गिरावट आई है पर ग्रामीण क्षेत्र में लगातार केसेज सामने आ रहीं हैं। वहीं चिंताजनक स्थिति यह है कि जिले में कोविड से संक्रमित मरीजों की मौत का ग्राफ कम नहीं हो रहा। रोज 8 से 10 मरीज दम तोड़ दे रहे हैं। इनमें बुजुर्गों, युवाओं के अलावा गर्भवती महिलाएं भी शामिल हैं।
गर्भवती महिलाएं सीरियस कंडीशन में अस्पताल पहुंच रहीं हैं। इन्हें सीधे वेंटिलेटर में रखने की नौबत आ रही है। कोविड हॉस्पिटल के डॉक्टरों का कहना है कि पॉजिटिव दर भले ही कम हुआ है पर मृत्यु दर में कमी नहीं आई है। दरअसल ज्यादातर मरीज गंभीर स्थिति में अस्पताल पहुंच रहे हैं। इनमें वायरल लोड अधिक होने की वजह से हालत बिगड़ जा रही। .
गांव से ज्यादा आ रहे केस
कोविड हॉस्पिटल के नोडल अफसर डॉ अजय कोसम ने बताया कि बेड की कमी नहीं है पर ऐसे केस सामने आ रहे हैं जो बेहद सीरियस कंडीशन में रहते हैं। ज्यादातर केसेज ग्रामीण क्षेत्र से आ रहे हैं, यह चिंताजनक स्थिति है। ग्रामीण क्षेत्र के लोग सावधान रहें और प्रोटोकाल का पालन कर खुद को सुरक्षित रखें।
हालात बिगड़ रहे, जिले में अप्रैल माह में सबसे ज्यादा मौतें हुईं
जिले में अप्रैल माह में सबसे ज्यादा मौतें हुईं। इसी माह से ही मौत का आंकड़ा 400 के पार पहुंच गया। 15 दिन तक बेड की कमी के चलते भी मरीजों की हालत बिगड़ जा रही थी और अस्पताल पहुंचने के पहले दम तोड़ दे रहे थे या फिर वेंटिलेटर के सुविधा नहीं मिलने से जान गंवानी पड़ जा रही थी पर अब कोविड हॉस्पिटल में बेड की कमी नहीं हैं पर ऐसे मरीज भर्ती हो रहे हैं जो कि बहुत ज्यादा संक्रमित पाए जा रहे हैं। इनमें से ज्यादातर मरीजों के फेफड़े में गंभीर इन्फेक्शन सामने आ रहा है। ऑक्सीजन लेवल तेजी से गिरने के कारण ऐसे मरीज संभल नहीं पा रहे हैं।
स्थिति बिगड़ने पर सीधे वेंटिलेटर पर जा रहे मरीज
ऑक्सीजन लेवल डाउन होने पर ज्यादातर मरीजों को ऑक्सीजन बेड की जरूरत पड़ रही थी। अस्पताल में ऑक्सीजन देने पर लेवल कंट्रोल हो रहा था पर ऐसे केस सामने आ रहे हैं जिन्हें सीधे वेंटिलेटर पर रखने की नौबत आ रही है। कोविड हॉस्पिटल में 8 वेंटिलेटर का उपयोग हो रहा था पर वर्तमान में 17 वेंटिलेटर चालू रखने की नौबत आ गई है। वेंटिलेटर की उपलब्धता के चलते कई मरीज रिकवर भी हो जा रहे हैं।
गर्भवती महिलाएं भी पहुंच रहीं, दो ने दम तोड़ दिया
डॉक्टरों ने बताया कि कोविड हॉस्पिटल में सप्ताहभर में 7 से 8 गर्भवती महिलाएं गंभीर अवस्था में भर्ती हुई हैं। इनमें से दो की हालत इतनी ज्यादा खराब थी कि इलाज के दौरान ही मौत हो गई। डॉक्टरों ने बताया कि गर्भवती महिलाएं पहले भी भर्ती हुई हैं पर इनमें इतना वायरल लोड नहीं देखा गया। यह जिले के लिए चिंताजनक स्थिति है। भर्ती हुई महिलाएं ग्रामीण क्षेत्र से हैं और इनकी उम्र 22 से 30 वर्ष तक की हैं।
जानिए, जिले में हो रही मौत के यह भी हैं कारण
होम आइसोलेट रहने के लिए निर्देश दिए गए हैं
डॉक्टरों की ओर से दी गई रिपोर्ट के बाद कलेक्टर ने मैदानी अमले को निर्देशित भी किया है कि जिन परिवारों में गर्भवती महिलाएं हैं,वे होम आइसोलेट रहें और बेवजह घर से बाहर न निकलें, क्योंकि जो सदस्य बाहर घूमते हैं। वहीं परिवार के अन्य सदस्य को संक्रमित करते हैं। इसलिए ऐसे परिवार के सदस्यों पर निगरानी रखने और कोविड प्रोटोकॉल का पालन सख्ती के साथ कराने के लिए कहा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn